stanford-oval/wikipedia huggingface dataset:
Rosa ’Lykkefund’
Alkuperä

Ruusun kehitti tanskalainen Aksel Olsen vuonna 1930. Sen kantalajina on helenanruusu (Rosa helenae). Ruusussa arvellaan lisäksi olevan Rosa ’Zéphirine Drouhinin’ perimää.
Helenanruusu on kotoisin Keski-Kiinasta. Ruusun löysi löytöretkeilijä Ernest Wilson vuonna 1907 ja toi sen länsimaihin, jossa siitä on kehitetty kerrannaiskukkaisia lajikkeita. Sekä alkuperäislajia, että lajikkeita arvostetaan niiden runsaan kukinnan vuoksi. Nimensä ruusu on saanut Ernest Wilsonin vaimon Helenan mukaan.
Kuvaus

'Lykkefund'-ruusu kasvattaa 4–5 metriä pitkiä, lähes piikittömiä, vahvoja versoja. Pitkät versot tarvitsevat esimerkiksi puiden, aitojen, ruususäleikön tai -telineen tukea. Vapaasti kasvaessaan versot ovat kaarevat, maata kohti taipuvat. Lehdet ovat tummanvihreät, kiiltävät, varsin pitkät, suippokärkiset. Ruusu kukkii puolikerratuin, kermanvalkoisin kukin keskikesällä noin kuukauden ajan, toisen vuoden versoilla, suurissa ryppäissä. Kukissa on 9–16 terälehteä ja ne ovat halkaisijaltaan 4–5 cm. Heteet ovat suurikokoiset, väriltään keltaruskeat. Kukissa on hunajan tuoksu. Nuput ovat punertavat. Vanhetessaan kukat muuttuvat valkoisiksi, heteiden värit haalistuvat ja ponnet muuttuvat ruskeiksi. Ruusu muodostaa oranssinpunaisia kiulukoita. Viihtyy aurinkoisella, suojaisella, lämpimällä kasvupaikalla, tuoreessa, runsasravinteisessa, vettä läpäisevässä maaperässä. Menestyy Suomessa kasvuvyöhykkeellä I.
Rosa 'Lykkefund'
Rosa ’Celsiana’

| Rosa ’Celsiana’ |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Lajikeryhmä::  Rosa Damascena
Lajike::  Rosa ’Celsiana’
Katso myös
   Rosa ’Celsiana’ Commonsissa 
Infobox OKVirheellinen NIMI-arvo: 
Rosa ’Celsiana’ on Rosa Damascena-ryhmään eli kesädamaskonruusuihin kuuluva ruusulajike, jolle on tunnusomaista suuret, vaalean ruusunpunaiset, vanhetessaan valkoisiksi muuttuvat puolikerrannaiset kukat. Ruusu menestyy Suomessa maan etelä-osassa (II-vyöhyke).
Alkuperä

Rosa ’Celsiana’ oli tunnettu Hollannissa 1730-luvulla. Cels frères -kasvitarha toi sen 1800-luvun alussa Ranskaan, jossa se esiteltiin nimellä Rosa damascena ’mutabilis’. Ruusu sai nimensä ’Celsiana’ sen Ranskaan tuoneen tunnetun ranskalaisen kasvinjalostajan M. F. Celsin mukaan. Ruusun alkuperä on tuntematon, mutta kesädamaskonruusut, joihin se lajikkeena kuuluu, ovat peräisin Lähi-idästä ja ne on tunnettu Euroopassa tuhansia vuosia. Rooman valtakunnan häviämisen myötä damaskonruusut hävisivät Euroopasta, mutta ne palasivat 1200-luvulla takaisin ristiritarien mukana. Kesädamaskonruusuja pidetään Rosa Gallican (ranskanruusun) ja Rosa Phoenican (valkokukkaisen köynnösruusun) luonnossa syntyneenä risteymänä. Kesädamaskonruusut kukkivat kerran kesässä. Syysdamaskonruusut kukkivat heinäkuussa ja toistamiseen syksyllä.
Kuvaus

’Celsiana’ kasvaa Suomessa noin 1,2-1,5 metrin korkuiseksi, siroksi, pystyksi pensaaksi. Versoissa on erikokoisia piikkejä. Lehdet ovat tummanvihreät, himmeäpintaiset, sahalaitaiset. ’Celsiana’ kukkii runsaasti, Suomessa heinäkuussa noin kolme viikkoa. Kukat ovat puolikerrannaisia, vaalean ruusunpunaisia ja halkaisijaltaan 6-7 cm. Vanhetessaan kukat muuttuvat valkoisiksi, helmiäisen sävyisiksi. Terälehtiä on 9-16 kpl. Heteet ovat keltaiset ja selvästi näkyvissä. Vasta-auenneen kukan tuoksu on voimakas, miellyttävä ruusun tuoksuinen. Syksyllä ruusuun muodostuu kiulukoita.
Viihtyy aurinkoisessa, lämpimässä kasvupaikassa, niukka- tai keskiravinteisessa maaperässä. Menestyy Suomessa kasvuvyöhykkeillä I - II.
Roberto Bettega

| 0 | 1 | 2 |
| --- | --- | --- |

Henkilötiedot
Syntymäaika: 27. joulukuuta 1950
Syntymäpaikka: Torino, Italia
Pelipaikka: hyökkääjä
Lempinimi: Penna bianca (valkea höyhen)
Seurat
| Vuodet | Seura | O (M) |
| 1968–1983 1969–1970 1983–1984 | Juventus → Varese (laina) Toronto Blizzard | 326 (129) 30 (13) 48 (11) |
Maajoukkue
| 1975–1983 | Italia | 42 (19) |
 Seurajoukkueuran tilastot kattavat vain kansalliset sarjat.
Roberto Bettega (s. 27. joulukuuta 1950) on italialainen jalkapalloilija. Peliälystään tunnettu Bettega oli huippuaikoinaan yksi maailman pelätyimmistä hyökkääjistä. Hän edusti seurajoukkueista lähinnä Juventusta. Italian maajoukkueessa hän pelasi 42 ottelua ja teki 19 maalia vuosina 1975–1983.
Aiheesta muualla

Kuvia tai muita tiedostoja aiheesta Roberto Bettega Wikimedia Commonsissa
Italian joukkue – Jalkapallon MM-kilpailut 1978
1 Zoff |
2 Bellugi |
3 Cabrini |
4 Cuccureddu |
5 Gentile |
6 Maldera |
7 Manfredonia |
8 Scirea |
9 Antognoni |
10 Benetti |
11 Pecci |
12 Conti |
13 P. Sala |
14 Tardelli |
15 Zaccarelli |
16 Causio |
17 C. Sala |
18 Bettega |
19 Graziani |
20 Pulici |
21 Rossi |
22 Bordon |
Valmentaja Bearzot
Sandi Morris

| Sandi Morris |
| --- | --- |
 Sandi Morris sisäratojen MM-kilpailuissa Portlandissa 2016.
Henkilötiedot
Syntynyt: 8. heinäkuuta 1992 (ikä 32) Yhdysvallat
Yleisurheilija
Pituus:  173  cm
Laji:  seiväshyppy
Ennätykset:  500 cm (ulkona)   495 cm (halli)
 Tietolaatikko päivitetty 12. syyskuuta 2016 
Aiheesta muualla
www.sandimorrispv.com
Timanttiliiga
| Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Maa:   Yhdysvallat> Naisten yleisurheilu. |
| --- | --- | --- | --- |
|  Hopeaa | Rio 2016 | seiväshyppy |  |
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2017 | seiväshyppy |  |
|  Hopeaa | Doha 2019 | seiväshyppy |  |
|  Hopeaa | Eugene 2022 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Birmingham 2018 | seiväshyppy |  |
|  Kultaa | Belgrad 2022 | seiväshyppy |  |
|  Hopeaa | Portland 2016 | seiväshyppy |  |
Sandi Morris (s. 8. heinäkuuta 1992) on yhdysvaltalainen seiväshyppääjä.
Pekingin MM-kilpailuissa 2015 Morris sijoittui seiväshypyssä jaetulle neljännelle sijalle tuloksella 470 cm. Hän saavutti hopeaa sisäratojen MM-kilpailuissa Portlandissa 2016 tuloksella 485 cm. Rio de Janeiron olympialaisissa Morris saavutti hopeaa tuloksella 485 cm. Lontoon MM-kilpailuissa 2017 hän sai hopeaa tuloksella 475. Hän voitti sisäratojen maailmanmestaruuden Birminghamissa 2018 tuloksella 495. Dohan MM-kilpailuissa 2019 hän sai hopeaa tuloksella 490. Vuonna 2021 käydyissä Tokion olympialaisissa hän karsiutui loppukilpailusta. Belgradin MM-hallikilpailuissa 2022 hän voitti kultaa tuloksella 480 cm. Eugenen MM-kilpailuissa 2022 hän saavutti hopeaa tuloksella 485 cm.
Morris voitti Yhdysvaltojen-mestaruuden ulkoradoilla 2017, 2018, 2019 ja 2022 sekä sisäradoilla 2016, 2017, 2020 ja 2022 sekä NCAA:n sisäratamestaruuden 2015.
Morris hyppäsi Brysselin timanttiliigan osakilpailussa vuonna 2016 ulkoratojen ennätyksensä 500 cm. Hän oli kolmas nainen, joka ylitti seiväshypyssä viiden metrin rajan. Häntä ennen viisi metriä olivat ylittäneet ulkoradoilla Jelena Isinbajeva ja sisäradoilla Jennifer Suhr. Sisäradoilla Morrisin ennätys on 495 cm (2016).
Aiheesta muualla

Kuvia tai muita tiedostoja aiheesta Sandi Morris Wikimedia Commonsissa
San Sebastián

| Donostia / San Sebastián |
| --- | --- |

 lippu:  vaakuna
 Donostia / San Sebastián
 Koordinaatit: 43°19′17″N, 1°59′8″W 
Valtio:  Espanja
Itsehallintoalue:  Baskimaa
Maakunta:  Gipuzkoa
Perustettu:  1300
Hallinto:  
 – Pormestari:  Eneko Goia Laso (EAJ-PNV)
Pinta-ala:  
 – Kokonaispinta-ala:  60,89 km²
Korkeus:  0–689 m
Väkiluku (2015):  186 095
 – Väestötiheys:  3050 as./km²
Aikavyöhyke:  UTC+1
 – Kesäaika:  UTC+2
Postinumero:  20001 - 20018
Suuntanumero(t):  943
 
  
 Lähteet:  = Väkiluku 
Infobox OKVirheellinen NIMI-arvo: 
Donostia (baskiksi) eli San Sebastián (espanjaksi) on Gipuzkoan maakunnan pääkaupunki Baskimaan itsehallintoalueella Pohjois-Espanjassa. Kaupungin asukasluku on 186 095 (2015).
Donostia sijaitsee Biskajanlahden rannalla lähellä Ranskan rajaa.
Donostiasta on kotoisin jalkapallojoukkue Real Sociedad, joka pelaa Espanjan Primera Divisiónissa.
Kaupungissa järjestetään vuosittain San Sebastiánin kansainväliset elokuvajuhlat. Ensimmäisen kerran ne järjestettiin vuonna 1953.
Donostia oli yhdessä Puolan Wrocławin kanssa Euroopan kulttuuripääkaupunki vuonna 2016.
Kuvia

Kaupungintalo
Perustuslain aukio
Tuomiokirkko
Santa Marian kirkko
Miramarin palatsi
Hotel Maria Cristina
Satama
Moneon suunnittelema kulttuurikeskus Kursaal.
San Telmon museo
Monte Urgull
Motako Gaztelua -linnake Monte Urgullissa.
Miramarin palatsin puisto
Zurriolan ranta
Kontxan ranta
Aiheesta muualla

Kuvia tai muita tiedostoja aiheesta San Sebastián Wikimedia Commonsissa
Kaupungin kotisivu (baskiksi, espanjaksi, englanniksi, ranskaksi)
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
Se7en (laulaja)

| Se7en (laulaja) |
| --- | --- |

Henkilötiedot
Syntynyt: 9. marraskuuta 1984 (ikä 39)
Muusikko
Aktiivisena:  2003–
Tyylilajit:  Pop, R&B, Hip hop
Levy-yhtiöt:  YG Entertainment
Aiheesta muualla
www.hello7.com ja lucky-7.jp
  [ Muokkaa Wikidatassa ] [ ohje ]  
Choi Dong-wook (kor. 최동욱, s. 9. marraskuuta 1984), paremmin tunnettu taiteilijanimellään Se7en, on eteläkorealainen artisti. Se7en on edennyt myös Japaniin, Kiinaan ja Yhdysvaltoihin.
Roomalainen rautakausi

Roomalainen rautakausi viittaa seuraaviin ajanjaksoihin:
vanhempi roomalainen rautakausi, noin vuodesta 1 vuoteen 200
nuorempi roomalainen rautakausi, noin vuodesta 175 tai 200 vuoteen 375 tai 400.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roomalainen rautakausi”, voi hakea sivunnimihaulla, laajalla sivunnimihaulla tai tekstihaulla.
Roberto Battaglia

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Kultaa | Helsinki 1952 | kalpa, joukkuekilp. |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 1937 | kalpa, joukkuekilp. |  |
|  Kultaa | Kairo 1949 | kalpa, joukkuekilp. |  |
|  Hopeaa | Tukholma 1951 | kalpa, joukkuekilp. |  |
|  Pronssia | Piešťany 1938 | kalpa, joukkuekilp. |  |
Roberto Battaglia (23. kesäkuuta 1909 Milano – 25. huhtikuuta 1965 Milano) oli italialainen miekkailija, olympiavoittaja ja maailmanmestari, joka kilpaili kalvalla.
Battaglia voitti kalvan joukkuekilpailussa olympiakultaa Helsingissä 1952. Hän voitti kalvan joukkuekilpailussa myös neljä MM-mitalia: kultaa 1937 ja 1949, hopeaa 1951 ja pronssia 1937. Myös vuoden 1934 epävirallisista MM-kilpailuista Battaglia saavutti kalvan joukkuekilpailussa mitalin, hopeaa.
Aiheesta muualla

Roberto Battaglia Kansainvälinen olympiakomitea. (englanniksi)
Schrader

Schrader voi viitata seuraaviin henkilöihin:
Hildegard Schrader (1910–1966), saksalainen uimari ja olympiavoittaja
Julius Schrader (1815–1900), saksalainen taidemaalari
Carl Voss-Schrader (1880–1955), suomalainen upseeri, yritysjohtaja ja juristi
Kurt Schrader (s. 1951), yhdysvaltalainen demokraattipoliitikko ja edustajainhuoneen jäsen
Maria Schrader (s. 1965), saksalainen näyttelijä ja elokuvakäsikirjoittaja
Paul Schrader (s. 1946), yhdysvaltalainen elokuvaohjaaja, -käsikirjoittaja ja -kriitikko.
Muita merkityksiä:
Schrader-venttiili, venttiilityyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Schrader”, voi hakea sivunnimihaulla, laajalla sivunnimihaulla tai tekstihaulla.
Sakura Sena

Sakura Sena (s. 31. tammikuuta 1975) on japanilainen pornonäyttelijä ja -malli. Hän asuu nykyisin Brittiläisessä Kolumbiassa Kanadassa.
Sena siirtyi pornoalalle 1990-luvun puolenvälissä. Hän kohtasi arvostelua maansa tiedotusvälineissä suurennettuaan rintansa huomattavan kookkaiksi implanteilla, millä hänen katsottiin näyttävän huonoa esimerkkiä.
Sena teki Yhdysvaltain-ensiesiintymisensä Score-lehdessä. Hänellä on kolme veljeä.
Aiheesta muualla

Sakura Sena Internet Movie Databasessa. (englanniksi)
San Sebastián (1783)

| San Sebastián |
| --- | --- |

Aluksen vaiheet
Rakentaja:  Pasajes
Laskettu vesille:  16. toukokuuta 1783
Tekniset tiedot
Uppouma:  1 683 t (arqueo)
Pituus:  50,6 m (köli)
Leveys:  16 m
Syväys:  7,72 m
Miehistöä:  550
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 14 × 8 naulan tykkiä etukansi: 4 × 8 naulan tykkiä
San Sebastián oli Espanjan laivaston vuonna 1783 vesille laskettu kaksikantinen 76-tykkinen linjalaiva.
Valmistus

Alus tilattiin 1782 Pasajesista. Alus laskettiin vesille 16. toukokuuta 1783 ja otettiin palvelukseen 1783 päällikkönään Felipe López de Carrizosa. Sen valmisti Vincente Pló Gautierin sistema francésin mukaan. Sen valmistuskustannukset olivat 4,7 miljoonaa realesia.
Palvelus

Alus saapui 9. huhtikuuta 1784 Ferrolista San Fermínin kanssa Cádiziin, mistä se lähti 5. toukokuuta Cartagenaan päällikkönään José Bustillo y Gómez. Aluksen päällikkönä oli Algerian sotaretkelle, jolloin kaupunkia ammuttiin tykein, Barceló. Tammikuussa 1785 alus saapui Ferroliin Cádizista, missä se siirrettiin reserviin. Alus oli 1786 huollettavana.
Huhtikuussa 1788 alus oli Cádizissa José de Córdovan johtaman koelaivueen harjoituksissa. Se oli edelleen vuonna 1790 Cádizissa, mistä alus lähti 19. toukokuuta 1791 Ferroliin reserviin sijoitettavaksi Magnánimon ja San Fermínin kanssa. Alus oli 1793 Ferrolissa reservissä.
Alus lähti 12. helmikuuta 1794 Cartagenasta Cádiziin liittyäkseen José de Córdovan laivastoon, jonka mukana se lähti syyskuussa Cádizista. Alus palasi marraskuussa Cádiziin, mistä se lähti vielä saman kuukauden aikana Ferroliin reserviin sijoitettavaksi.
Alus lähti 1. helmikuuta 1795 Cádizista liittyäkseen Rosasinlahdella ja Máhonissa Lángaran laivastoon. Se lähti 6. marraskuuta Cartagenasta Cádiziin, jonne se saapui kaksi päivää myöhemmin liittyen Morenon laivastoon. Joulukuussa alus oli kuparoitavana ja sijoitettiin tammikuussa 1796 Cádizissa reserviin.
Alus lähti 8. helmikuuta 1798 Cádizista Mazarredon laivastossa takaa-ajamaan Cádizia piirittäneitä Britannian kuninkaallisen laivaston aluksia.
Toukokuussa 1799 Ranskan laivasto lunasti aluksen korvauksena Revolutionista (ex-Censeur), joka oli sopimaton Cádiziin. Alus nimettiin tilapäisesti Saint Sébastieniksi. Alus nimettiin virallisesti Brestissä 31. heinäkuuta Allianceksi. Elokuussa 1807 alus todettiin lahonneeksi ja romutettiin.
Seikkailu New Yorkissa

| Seikkailu New Yorkissa> Sharpay’s Fabulous Adventure |
| --- | --- |

Ohjaaja:  Michael Lembeck
Käsikirjoittaja:  Robert Horn
Tuottaja:  Jonathan Hackett
Säveltäjä:  George S. Clinton
Kuvaaja:  Ousama Rawi
Leikkaaja:  David Finfer
Pääosat:   Ashley Tisdale  Austin Butler  Cameron Goodman  Bradley Steven Perry  Alec Mapa  Jack Plotnick 
Valmistustiedot
Valmistusmaa:  Yhdysvallat
Tuotantoyhtiö:  Disney Channel
Levittäjä:  Disney Channel Walt Disney Studios Home Entertainment
Ensi-ilta:  2011
Kesto:  86 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Seikkailu New Yorkissa (Sharpay’s Fabulous Adventure) on vuonna 2011 Disney Channelilla ensiesitetty elokuva. Sen on ohjannut Michael Lembeck. Elokuvan päähenkilö on Sharpay Evans (näyttelijänä Ashley Tisdale), joka lähtee New Yorkiin Broadway-musikaalin koe-esiintymiseen.
Robert Dill-Bundi

Robert Dill-Bundi (18. marraskuuta 1958 Chippis – 16. syyskuuta 2024) oli sveitsiläinen rata- ja maantiepyöräilijä. Hän voitti olympiakultaa ratapyöräilyssä Moskovassa 1980. Myöhemmin urallaan hän voitti myös maailmanmestaruuden. Maantiepyöräilyssä hän voitti etapin Italian ympäriajossa. Kilpauransa hän päätti vuonna 1988.
Ratapyöräily

Dill-Bundi voitti Moskovan olympialaisissa 1980 kultaa neljän kilometrin takaa-ajossa ja sijoittui joukkuetakaa-ajossa kahdeksanneksi. Montrealin olympialaisissa 1976 hän oli henkilökohtaisessa takaa-ajossa neljästoista. Hän voitti keirinin maailmanmestaruuden vuonna 1984 sekä sijoittui samassa lajissa kahdeksanneksi 1982 ja 1985. Takaa-ajossa hän saavutti MM-hopeaa 1983 ja oli kahdeksas 1982. Hän sijoittui MM-kilpailuissa lisäksi eräajossa viidenneksi 1984 ja pisteajossa seitsemänneksi 1983. Hän voitti eräajon Euroopan-mestaruuden ja sijoittui madisonissa eli pariajossa seitsemänneksi vuonna 1983. Amatöörien takaa-ajossa hän oli MM-kilpailuissa neljäs 1977, viides 1978 ja seitsemäs 1979. Hän voitti Zürichin kuuden päiväm ajon 1982.
Maantiepyöräily

Dill-Bundi kilpaili maantiepyöräilyssä ammattilaisena vuosina 1981–1986. Hän edusti Sem–France Loire – Campagnolo-joukkuetta vuonna 1981, Hoonved–Bottechia-tallia 1982 sekä Malvor–Bottechiaa vuosina 1983–1986. Hän voitti 19. etapin Italian ympäriajossa 1982 ja sijoittui saman kilpailun prologissa ja ensimmäisellä etapilla kolmanneksi. Hän voitti Tour de Romandien prologin 1983 ja sijoittui Ranskan ympäriajon 1986 kolmannella etapilla kolmanneksi.
Uran jälkeen

Dill-Bundilla todettiin aivokasvain, joka poistettiin 1999. Hän tutustui 22 vuotta nuorempaan kuubalaiseen naiseen, ja he avioituivat 2006. Aivokasvain uusiutui mutta parantui sädehoidolla. Dill-Bundi muutti vaimonsa kanssa Kuubaan, rakensi sinne talon ja perusti ravintolan. Erossa hän menetti rakentamansa talon, joka oli vaimon nimissä. Hän aiheutti usean auton kolarin 2013 Sveitsissä, kun hän menetti tajuntansa ajaessaan autoa. Hän sai sydänkohtauksen joitakin viikkoja ennen oikeudenkäyntiä, jossa hänet tuomittiin sakkoihin.
Hänellä oli kolme lasta ensimmäisestä avioliitosta.
Roberto Bolle

| Roberto Bolle |
| --- | --- |

Henkilötiedot
Syntynyt: 26. maaliskuuta 1975 (ikä 49) Casale Monferrato, Italia
Ammatti:  balettitanssija
Aiheesta muualla
Kotisivu
Roberto Bolle (s. 26. maaliskuuta 1975 Casale Monferrato, Italia) on italialainen balettitanssija. Hän on American Ballet Theatren solistitanssija ja hän esiintyy säännöllisesti Royal Ballet'ssa ja La Scala Theatre Balletissa. Hän on myös Teatro alla Scalan tähtitanssija.
Bolle aloitti balettiopinnot 7-vuotiaana ja pääsi 11-vuotiaana La Scalan balettikouluun. Rudolf Nurejev huomasi lahjakkaan Bollen ja valitsi tämän tanssimaan baletissa Death in Venice.  Vuonna 1996 oltuaan kaksi vuotta La Scalan tanssjia 20-vuotias Bolle nimettiin solistitanssijaksi.  Hän on tanssinut lukuisten klassikkobalettien pääosat, kuten Prinsessa Ruusunen, Joutsenlampi, Tuhkimo, Don Quijote, Pähkinänsärkijä, Giselle, La Sylphide, Manon ja Bajadeeri sekä lukuisissa nykytanssiteoksissa.
Bolle on vierallut lukuisissa balettiryhmissä kuten Royal Ballet'ssa, Pariisin oopperassa, Tokion baletissa, Kanadan Kansallisbaletissa, Stuttgartin baletissa, Staatsoper Unter den Lindenissä sekä Suomen Kansallisbaletissa.
Hänen partnereinaan ovat olleet muun muassa Darcey Bussell, Sylvie Guillem, Marianela Nunez, Tamara Rojo, Polina Semionova ja Svetlana Zaharova.
Bolle on työskennellyt myös mallina. Vuodesta 1999 hän on ollut UNICEFin hyvän tahdon lähettiläs.
Aiheesta muualla

Virallinen sivusto (englanniksi)
Se-Ma-For

Se-Ma-For (Studio Malych Form Filmowych) on puolalainen etenkin nukkeanimaatioon keskittynyt animaatiostudio. Se on perustettu 1947 Łódźissa.
Suomessa tunnetuimpia studion valtavasta tuotannosta ovat muun muassa Nalle Luppakorva (Miś Uszatek) sekä Muumien maailma (Opowiadania Muminków).
Studion kuuluisimpia animaattoreita on Zbigniew Rybczyński, jonka vuoden 1980 elokuva "Tango" sai parhaan lyhytelokuvan oscarin. Myös 2006 julkaistu versio Sergei Prokofjevin Pekasta ja sudesta on voittanut parhaan lyhytelokuvan oscarin.
Aiheesta muualla

Studion viralliset sivut
Rosala

Rosala
Rosalan kylän rantamaisemaa
| --- | --- |
Sijainti:  Kemiönsaari Varsinais-Suomi Suomi
Saariryhmä:  Turunmaan saaristo
Merialue:  Itämeri
Pinta-ala:  8,2 km²
| --- | --- |
Asukasluku:  142
Asutuskeskukset:  Rosala, Böle ja Stubbnäs
muokkaa - muokkaa wikitekstiä - muokkaa Wikidataa
Viikinkirakennus Rosalan Viikinkikeskuksessa elokuussa 2009.
Rosala (ruots. Rosalalandet) on saari Kemiönsaaren kunnassa. Rosalan saari kuuluu Hiittisten saaristoon ja kuului aiemmin Hiittisten ja myöhemmin Dragsfjärdin kuntaan. Rosalalla on noin 140 ympärivuotista asukasta, joista suurin osa asuu Rosalan kylässä. Finferriesin M/s Aurora liikennöi Rosalan saarelle Kasnäsistä.
Saari

Rosala sijaitsee Hangon läntisen selän länsipuolella Kemiön ja Hangon välissä yhdessä Hiittisen kanssa. Saaret ovat Hiittisten pääsaaret, ja niiden välinen salmi Kyrksundet oli aikoinaan merkittävä merenkulkureitti. Salmen yli on rakennettu silta, joka yhdistää saaret.
Saarella on kolme kylää, Rosala, Böle ja Stubbnäs, joista suurin on Rosala. Saaren yhteysaluksen M/S Auran satama on saaren pohjoisosassa Långnäsissä. Rosalan kylässä on venesatama, josta kulkee yhteysalus lähisaarille.
Kylä

Rosalan kylän nimen oletetaan juontuvan ruotsalaisesta Roslagenista, joko suoraan tai suomalaisten naapurien antaman nimityksen ”Ruotsala” tai ”Ruotsinsalo” kautta, joka on tarkoittanut ruotsalaisten kylää.
Rosalassa sijaitsee Rosalan Viikinkikeskus, johon on rakennettu jäljitelmiä noin tuhat vuotta vanhoista[lähde? ] asumuksista ja veneistä. Tosin viikinkiasutusta ei Suomessa ole koskaan ollut. Kylästä järjestetään kesäisin venekuljetuksia Bengtskärin majakalle.
Aiheesta muualla

Rosalan esittely Retkipaikka.fi
Rosalan viikinkikeskus (Arkistoitu – Internet Archive) Rosala-viking-centre.com
Rosala Ylen Elävässä arkistossa
Sakurazakan metroasema

Sakurazakan aseman yksi sisäänkäynneistä.
Sakurazakan metroasema (jap. 桜坂駅, Sakurazaka eki) on Fukuokan kaupungin Chūōn suuralueella sijaitseva metroasema. Asema on viides asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.
Aseman lähistöllä sijaitsevat muun muassa:
Sakurazakan postitoimisto
La Palaten supermarket
Sakurazaka-Chūōn kirurginen laitos
Hakatan kirkko
Nissanin Sakurazakan liike
Aiheesta muualla

Aseman viralliset sivut (Arkistoitu – Internet Archive) (japaniksi)
Fukuokan kaupungin metron Nanakuma-linja
Asemat: Tenjin-Minami | Watanabe dōri | Yakuin | Yakuin ōdōri | Sakurazaka | Ropponmatsu | Befu | Chayama | Kanayama | Nanakuma | Fukudai-mae | Umebayashi | Noke | Kamo | Jirōmaru | Hashimoto